
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αυτοδίκαιη σύσταση προσωποπαγών θέσεων στο 

Εθνικό Τυπογραφείο. . 1 

Κατανομή θέσεων του Χρημ/ρίου Αξιών στους βαθ¬ 
μούς του άρθρου 1 του Ν. 2085/92. 2 

Παράταση προθεσμιών υποβολής δηλώσεων και κατα¬ 
βολής βεβαιωμένων χρεών στις ΔΟΥ Πύργου, Αμα- 

λιάδας και Κρεστένων. 3 

Μεταβίβαση των δικαιωμάτων αναφύτευσης των αμπε¬ 
λουργικών εκτάσεων βάσει του Καν. (ΕΟΚ) 3302/ 

90. 4 

Μεταφορά δύο (2) θέσεων ειδικευομένων γιατρών ειδι¬ 
κότητας ΩΡΛ/γίας από το Περ. Γεν. Νοσ. Πατρών 
«ΑΓΙΟΣ ΑΝΔΡΕΑΣ» στο Περ. Παν. Γεν. Νοσ. Πα¬ 
τρών. 5 

Κατάργηση Υπηρεσιών Ασφαλείας Κέντρων Προσωρι¬ 
νής Διαμονής Προσφύγων Κωστακιών Άρτας και 

Ζηρού Πρέβεζας. 6 

Μη μετατροπής ή αντικατάστασης Φ.Δ.Χ. αυτοκινήτων 
σε βυτιοφόρα μεταφοράς και διανομής υγρών καυ¬ 
σίμων, που έχουν έδρα τη νήσο Χίο. 7 


Διορθώσεις Σφαλμάτων 

Διόρθωση σφάλματος στην 5318/1.4.93 απόφαση Νο¬ 
μάρχη Πειραιά . 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 7622 (1) 

Αυτοδίκαιη σύσταση προσωποπαγών θέσεων στο Εθνικό 
Τυπογραφείο. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του Π.Δ. 166/89 «Οργανισμός Εθνικού Τυπογρα¬ 
φείου», όπως τροποποιήθηκε από τις διατάξεις του Π.Δ. 
413/89. 

β) Του Π.Δ. 410/88 «Κωδικοποίηση σε ενιαίο κείμενο 
των διατάξεων της κείμενης νομοθεσίας, που αφορούν 
το προσωπικό με σχέση εργασίας ιδιωτικού δικαίου κ.λπ.». 


γ) Του άρθρου 56 του Ν. 1943/91 «Εκσυγχρονισμός της 
οργάνωσης και λειτουργίας της δημόσιας διοίκησης, ανα¬ 
βάθμιση του προσωπικού και άλλες συναφείς διατά¬ 
ξεις». 

δ) Του άρθρου 18 του Ν. 2026/92 «Ρύθμιση θεμάτων 
οργάνωσης και προσωπικού της δημόσιας διοίκησης και 
άλλες διατάξεις». 

ε) Του άρθρου 27 του Ν. 2081 /92 με το οποίο προστέ¬ 
θηκε νέο άρθρο, το άρθρο 29Α στο Ν. 1558/85, το οποίο 
ρυθμίζει τον έλεγχο δαπανών που προκαλούν οι κανονι¬ 
στικές διοικητικές πράξεις. 

2. Την 6021/2.6.92 κοινή απόφαση των Υπουργών 
Προεδρίας της Κυβέρνησης και Οικονομικών με την οποία 
μεταφέρθηκε ως πλεονάζον προσωπικό ο Νικ. Παπανα- 
στάσης, με σχέση εργασίας ιδιωτικού δικαίου αορίστου 
χρόνου, από τον Ε.Α.Β. στο Εθνικό Τυπογραφείο και κα¬ 
τατάχτηκε σε συσταθείσα αυτοδίκαια προσωποπαγή 
θέση, με την ίδια σχέση, ειδικότητας Διοικητικού- 
Λογιστικσύ. 

3. Την 6022/2.6.92 κοινή απόφαση των Υπουργών 
Προεδρίας της Κυβέρνησης και Οικονομικών, με την 
οποία μεταφέρθηκε ως πλεονάζον προσωπικό η Δημ. Μα- 
κρυκώστα, με σχέση εργασίας ιδιωτικού δικαίου αορίστου 
χρόνου, από την Ε.Α.Β. στο Εθνικό Τυπογραφείο και κα¬ 
τατάχθηκε σε συσταθείσα αυτοδίκαια προσωποπαγή 
θέση με την ίδια σχέση, ειδικότητας Διοικητικού - Λογιστι¬ 
κού. 

4. Την 6023/2.6.92 κοινή απόφαση των Υπουργών 
Προεδρίας της Κυβέρνησης και Οικονομικών, με την 
οποία μεταφέρθηκε ως πλεονάζον προσωπικό ο Σπυρ. 
Κόπος, με σχέση εργασίας ιδιωτικού δικαίου αορίστου 
χρόνου από την Ε.Α.Β. στο Εθνικό Τυπογραφείο και κατα¬ 
τάχτηκε σε αυτοδίκαια συσταθείσα προσωποπαγή θέση 
με την ίδια σχέση, ειδικότητας Διοικητικού - Λογιστι¬ 
κού. 

5. Την 6024/2.6.92 κοινή απόαφση των Υπουργών 
Προεδρίας της Κυβέρνησης και Οικονμικών, με την οποία 
μεταφέρθηεκ ως πλεονάζον προσωπικό ο Αχιλ. Ζαφει- 
ρούλης, με σχέση εργασίας ιδιωτικού δικαίου αορίστου 
χρόνου, από την Ε.Α.Β. στο Εθνικό Τυπογραφείο και κα¬ 
τατάχτηκε σε συσταθείσα αυτοδίκαια προσωποπαγή θέσή 
με την ίδια σχέση, ειδικότητας Διοικητικού - Λογιστι¬ 
κού. 

6. Την 4859/4.5.92 κοινή απόφαση του Υπουργού Προ¬ 
εδρίας της Κυβέρνησης και του Υφυπουργού Εθνικής Οι- 

κονομίας με την οποία μεταφέρθηκε ως πλεονάζον προ¬ 
σωπικό η Ζωή Παπαευθυμίου, με σχέση εργασίας ιδιωτι¬ 
κού δικαίου αορίστου χρόνου, από τον ΕΟΤ στο Εθνικό 
Τυπογραφείο και κατατάχτηκε σε συσταθείσα αυτοδίκαια 
προσωποπαγή θέση με την ίδια σχέση, ειδικότητας δακτυ- 
λογράφου. 

7. Τη 10218/10.10.91 κοινή απόφαση του Υπουργού 
Προεδρίας της Κυβέρνησης και Υφυπουργού Προεδρίας, 
με την οποία μεταφέρθηκε ως πλεονάζον προσωπικό ο 
Δημ. Λεβεντός, με σχέση εργασίας ιδιωτικού δικαίου αορί¬ 
στου χρόνου, από την ΕΡΤ Α.Ε. στο Εθνικό Τυπογραφείο 
και κατατάχτηκε σε συσταθείσα αυτοδίκαια προσωπο¬ 
παγή θέση, με την ίδια σχέση, ειδικότητας Ηλεκτρονι¬ 
κών. 

8. Την 4346/7.5.93 απόφαση του Υπουργού Προεδρίας 
της Κυβέρνησης με την οποία μεταφέρθηκε ως πλεονά¬ 
ζον προσωπικό ο θωμάς Λαζαρίδης, με σχέση εργασίας 
ιδιωτικού δικαίου αορίστου χρόνου, από την Ε.Υ.Π. στο 
Εθνικό Τυπογραφείο και κατατάχτηκε σε συσταθείσα αυ¬ 
τοδίκαια προσωποπαγή θέση, με την ίδια σχέσή, ειδικότη¬ 
τας βιβλιοδέτη, αποφασίζουμε: 

Διαπιστώνουμε την αυτοδίκαιη σύσταση των πιο κάτω 
προσωποπαγών θέσεων, με σχέση εργασίας ιδιωτικού δι¬ 
καίου αορίστου χρόνου, στο Εθνικό Τυπογραφείο ως 
εξής: 

1. Τέσσερις (4) προσωποπαγείς θέσεις ειδικότητας 
Διοικητικού - Λογιστικού. 

2. Μία (1) προσωποπαγή θέση ειδικότητας Δακτυλο- 
γράφου. 

3. Μία (1) προσωποπαγή θέση ειδικότητας Ηλεκτρονι¬ 
κού. 

4. Μία (1) προσωποπαγή θέση ειδικότητας Βιβλιο¬ 
δέτη. . . .1 

Οι ανωτέρω θέσεις καταργούνται αυτοδίκαια, μόλις κε¬ 
νωθούν με οποιοδήποτε τρόπο. 

Με την παρούσα δεν προκαλείται δαπάνη σε βάρος του 
κρατικού προϋπολογιοσμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 1993 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 

-4- 

Αριθ. 62499 (2) 

Κατανομή θέσεων του Χρημ/ρίου Αξιών στους βαθμούς 
του άρθρου 1 του Ν. 2085/92. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του άρθρου 1806/88 «Τροποποίηση 
της Νομοθεσίας για τα Χρηματιστήρια Αξιών και άλλες δια¬ 
τάξεις». 

2. Τις διατάξεις του άρθρου 26 παρ. 2 του Ν. 2085/92 
«Ρύθμιση θεμάτων οργάνωσης, λειτουργίας και προσωπι¬ 
κού της Δημόσιας Διοίκησης και άλλες διατάξεις» και του 
άρθρου 27 του Ν. 2081/92. 

3. Το Π.Δ. 337/89 «Οργανισμός του Χρημ/ρίου Αξιών 
Αθηνών». 

4. Την 544/24.3.92 Διαπιστωτική Πράξη του Προέδρου 


του Χρημ/ρίου Αξιών Αθηνών «Κατάργηση θέσεων». 

5. Την αριθμ. Υ. 1935/3.12.1992 (ΦΕΚ 726/Β/92 
απόφαση του Πρωθυπουργού και του Υπουργού Εθνικήι 
Οικονομίας «Καθορισμός αρμοδιοτήτων των Υφυπουργών 
Εθνικής Οικονομίας», αποφασίζουμε: 

Κατανέμουμε τις οργανικές θέσεις του Χρηματιστηρίοι 
Αξιών Αθηνών στους βαθμούς του άρθρου 1 του Ν. 2085, 
92, ως εξής: 


ΒΑΘΜΟΣ 

ΘΕΣΕΙΣ ΣΥΝΟΛΟ 

ΚΑΤΗΓΟΡΙΑ ΠΕ 
α. Κλάδος ΠΕ 

Δ/κού-Οικ/κού Διευθυντή Β-Α 

2 


Τμημ/ρχη Β-Α 

6 


Εισηγητή Β-Α 

4 


Δόκιμος Γραμματέ- 
ας-Γραμματέας Α 

6 

18 

β. Κλάδος ΠΕ 

Πληροφορικής Εισηγητής Β-Α 

1 


Δόκιμος Γραμ/τέας- 
Γραμματέας Α 

1 

2 

ΚΑΤΗΓΟΡΙΑ ΤΕ 
α. Κλάδος ΤΕ 

Δ/κού-Λογ/κού Εισηγητής Β-Α 

2 


Δόκιμος Γραμ/τέας- 
Γ ραμματέας Α 

5 

7 

β. Κλάδος ΤΕ 

Πληροφορικής Τμηματάρχης Β-Α 

1 


Εισηγητής Β-α 

1 


Δόκιμος Γραμ/τέας- 
Γραμματέας Α 

2 

4 

ΚΑΤΗΓΟΡΙΑ ΔΕ 
α. Κλάδος ΔΕ 

Δ/κού-Λογ/κού Τμηματάρχης Β-Α 

2 


Εισηγητής Β-Α 

6 


Δόκιμος Γραφέας- 
Γραμματέας Α 

11 

19 

β. Κλάδος ΔΕ 

Προσωπικού Η/Υ Εισηγητής Β-Α 

2 


(τέσσερις οργανι¬ 
κές θέσεις Δόκιμος Γραφέας- 

και μία προσωρινή) Γ ραμματέας Α 

3 

5 

γ. Κλάδος ΔΕ 

Τεχνικός Δόκιμος Γραφέας- 

Γραμματέας Α 

1 

1 

ΚΑΤΗΓΟΡΙΑ ΥΕ 

Ομάδα Κλάδων 
α. Κλάδος ΥΕ 

Βοηθητικού Επιμελητής Α 

2 


Προσωπικού: 9 

θέσεις Επιμελητής Β-Γ 

3 


β. Κλάδος ΥΕ Φυ- 

λάκων-Νυχτο- Δόκιμος Βοηθός- 

φυλάκων: 2 θέσεις Βοηθός Υπάλληλος Α 

6 

11 

γ. Κλάδος ΥΕ 

Προσωπικού Επιμελητής Α 

1 


Καθαριότητας Επιμελητής Β-Γ 

3 


Δόκιμος Βοηθός- 
Βοηθός Υπαλλήλου Α 

5 

9 


Η κατάργηση της προσωρινής θέσης γίνεται στον εισα¬ 
γωγικό βαθμό του οικείου κλάδου με την αποχώρηση του 
υπαλλήλου που την κατέχει ή όταν ο υπάλληλος καταλάβει 

την πρώτη θέση που θα κενωθεί, στον οικείο κλάδο. 

Από τις διατάξεις της απόφασης αυτής δεν προκαλείται 
δαπάνη στον προϋπολογισμό του Χρημ/ρΙου Αξιών Αθη¬ 
νών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγοΰστου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΣΩΤ. ΚΟΥΒΕΛΑΣ ΚΩΝ. ΔΟΥΣΗΣ 

-♦- 

Αριθ. 1111503/7441 -20/0016 (3) 

Παράταση προθεσμιών υποβολής δηλώσεων και καταβο¬ 
λής βεβαιωμένων χρεών στις ΔΟΥ Πύργου, Αμαλιάδας 

και Κρεστένων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ 84Α' 92) με την οποία παρέχεται εξου¬ 
σιοδότηση στον Υπουργό Οικονομικών να παρατείνει, με 
απόφαση, τις προθεσμίες που ορίζονται από τις κείμενες 
φορολογικές διατάξεις για υποβολή φορολογικών δηλώ¬ 
σεων, σε εξαιρετικές περιπτώσεις. 

2. Τη διάταξη του άρθρου 8 του Ν. 1284/1982 (ΦΕΚ 
114Α' 82) με την οποία εξουσιοδοτείται ο Υπουργός Οικο¬ 
νομικών να παρατείνει με αποφάσεις του, τις προθεσμίες 
καταβολής των βεβαιωμένων χρεών προς το Δημόσιο. 

3. Την απόφασή μας αριθ. 1050465/2721-20/0016/ 
6.4.93 όπως συμπληρώθηκε με τις αποφάσεις μας αριθ. 
1060172/3411-20/0016/30.4.93, 1075171/ 4598-20/ 
00016/1.6.93 και 1095765/ 6081/0016/15.7.93 με τις 
οποίες παρατείναμε μέχρι 31 Αυγούστου 1993 τις προθε¬ 
σμίες υποβολής δηλώσεων και καταβολής βεβαιωμένων 
χρεών στις ΔΟΥ Πύργου, Αμαλιάδας και Κρεστένων που 
έληξαν από 20 Μαρτίου 1993 μέχρι 31 Ιουλίου 1993. 

4. Το γεγονός ότι δεν έχει αποκατασταθεί ακόμα η οικο¬ 
νομική και κοινωνική ζωή της περιοχής λόγω των σεισμών. 

5. Την κοινή απόφαση Υ. 2009/20.5.93 του Πρωθυ¬ 
πουργού και του Υπουργού Οικονομικών (ΦΕΚ 525 Β' 93) 
με την οποία εκχωρούνται αρμοδιότητες στους Υφυπουρ¬ 
γούς Οικονομικών, αποφασίζουμε: 

Παρατείνουμε μέχρι 30 Σεπτεμβρίου 1993 τις προθε¬ 
σμίες υποβολής δηλώσεων και καταβολής βεβαιωμένων 
χρεών στις ΔΟΥ Πύργου, Αμαλιάδας και Κρεστένων, που 
έληγαν ή θα λήξουν από 20 Μαρτίου 1993 μέχρι 31 Αυ¬ 
γούστου 1993. 

Η απόφαση αυτή, που δεν δημιουργεί δαπάνη στον 
Κρατικό Προϋπολογισμό, να δημοσιευθεί στην Εφημερίδα 
της Κυβερνήσεως. 

Αθήνα, 27 Αυγούστου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 


Αριθ. 371581 ( 4 ) 

Μεταβίβαση των δικαιωμάτων αναφύτευσης των αμπε¬ 
λουργικών εκτάσεων βάσει του Καν. (ΕΟΚ) 3302/ 

90. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

Τις διατάξεις: 

1. του άρθρου 22 παρ. 3 του Ν. 992/79 «περί οργανώ- 
σεως των Διοικητικών υπηρεσιών δια την εφαρμογή της 
Συνθήκης προσώρησης της Ελλάδος εις τας Ευρωπαϊκός 
Κοινότητας και ρυθμίσεως συναφών θεσμικών και οργα¬ 
νωτικών θεμάτων» (ΦΕΚ 280Α/21.12.79). 

2. του άρθρου 1 παρ. 1, 2, 3 και 5 του Ν. 1338/83 
«Εφαρμογή του Κοινοτικού δικαίου» (ΦΕΚ 34Α/17.3.83), 
όπως τροποποιήθηκε και συμπληρώθηκε με το άρθρο 6 
του Ν. 1440/1984 «Συμμετοχή της Ελλάδος στο κεφάλαιο 
στα αποθεματικά και στις προβλέψεις της Ευρωπαϊκής 
Τράπεζας επενδύσεων, στο κεφάλαιο της Ευρωπαϊκής 
Κοινότητας, Άνθρακος και Χάλυβος του Οργανισμού ΕΥ- 
ΡΑΤΟΜ» (ΦΕΚ 70Α/21.5.1984). 

3. του Ν.Δ. 243/69 «περί βελτιώσεως και προστασίας 
της αμπελουργικής παραγωγής (ΦΕΚ 144/25.7.1969) 
όπως τροποποιήθηκε με τον Ν. 427/76 «περί καταργή- 
σεως ενίων διατάξεων του Ν.Δ. 243/69» (ΦΕΚ 23/ 
31.8.76). 

4. του άρθρου 7 του Καν. (ΕΟΚ) 822/87 του Συμβου¬ 
λίου «για την κοινή οργάνωση της αμπελοοινικής αγοράς 
(1.84/27.3.87). 

5. του Καν (ΕΟΚ) 3302/90 της Επιτροπής της 15ης Νο¬ 
εμβρίου 1990 «περί καθορισμού των λεπτομερειών εφαρ¬ 
μογής σχετικά με την μεταβίβαση των δικαιωμάτων μετα- 
φύτευσης των αμπελουργικών εκτάσεων», αποφασί¬ 
ζουμε: 

'Αρθρο 1 

1. Με την παρούσα απόφαση θεσπίζονται οι λεπτομέ¬ 
ρειες εφαρμογής της μεταβίβασης των δικαιωμάτων ανα¬ 
φύτευσης των αμπελώνων στις εκτάσεις που προορίζο¬ 
νται για παραγωγή οίνων ν.Ο.Ρ.ΒΌ., επιτραπέζιων οίνων, 
επιτραπέζιων σταφυλιών, σταφίδων Κορινθιακής και 
Σουλτανίνας και για καλλιέργεια μητρικών φυτειών υπο¬ 
κειμένων αμπέλου. 

2. Αρμόδια Υπηρεσία για τον συντονισμό των διαδικα¬ 
σιών της παρούσας και για την μεταβίβαση των δικαιωμά¬ 
των αναφύτευσης των αμπελουργικών εκτάσεων ορίζεται 
το τμήμα Αμπέλου και Ξηρών Καρπών της Δ/νσης ΠΑΠ 
Δενδροκηπευτικής του Υπουργείου Γεωργίας. 

3. Αρμόδιες Υπηρεσίες για την ενημέρωση των ενδια¬ 
φερομένων καθώς και για τον έλεγχο των αιτήσεών της, 
την χορήγηση των δικαιωμάτων αναφύτευσης και τον 
έλεγχο της εγκατάστασης μετά από την μεταβίβαση είναι 
οι Δ/νσεις Γ εωργίας. 

4. Κατά την έννοια εφαρμογής των μέτρων για την Κοινή 
Οργάνωση της Αμπελοοινικής Πολιτικής και των όρων που 
τίθενται στην παρούσα απόφαση η αμπελουργική περίο¬ 
δος αρχίζει από 1/9 κάθε χρόνο και τελειώνει στις 31/8 
του επόμενου έτους.. 

Αρθρο 2 

Οι μεταβιβάσεις των αδειών αναφύτευσης μπορούν να 
πραγματοποιούνται μόνο εντός των ορίων των τριών (3) 

ευρύτερων περιοχών οι οποίες καθορίζονται ως εξής: 

1. Μακεδονία, Θράκη και Κεντρική Ελλάδα. 

(περ. Δ/νση Γεωργ. Ανάπτ.: Αν. Μακεδ. και Θράκης) 
(περ. Δ/νση Γεωργ. Ανάπτ.: Κεντρ. και Δυτ. Μακεδ.) 
(περ. Δ/νση Γεωργ. Ανάπτ.: Κεντρ. Ελλάδας) 

(περ. Δ/νση Γεωργ. Ανάπτ.: Ηπείρου) 

2. Στερεά Ελλάδα, Νήσοι Αιγαίου και Κρήτη 
(περ. Δ/νση Γεωργ. Ανάπτ.: Αττικής και Νήσων) 

(περ. Δ/νση Γεωργ. Ανάπτ.: Κρήτης) 

3. Πελοπόννησος και Νήσοι Ιονίου πελάγους 
(περ. Δ/νση Γεωργ. Ανάπτ.: Πελ/σου και Δ. Στερ.) 
Κάθε μία από τις τρεις (3) ευρύτερες περιοχές παρου¬ 
σιάζει επαρκώς ομοιογενείς εδαφοκλιματικές συνθήκες 
για την καλλιέργεια, ώστε η μεταβίβαση των δικαιωμάτων 
αναφύτευσης εντός αυτών να μην προκαλεί ανισορροπία 
στην παραγωγή των αμπελουργικών προϊόντων καθώς και 
κοινωνικά, διορθωτικά και οικονομικά προβλήματα στην εν 
λόγω περιοχή. 

Άρθρο 3 

ΓΕΝΙΚΟΙ ΚΑΝΟΝΕΣ ΓΙΑ ΤΗΝ ΕΦΑΡΜΟΓΗ 
ΤΗΣ ΜΕΤΑΒΙΒΑΣΗΣ ΤΩΝ ΔΙΚΑΙΩΜΑΤΩΝ 
ΑΝΑΦΥΤΕΥΣΗΣ ΤΩΝ 
ΑΜΠΕΛΟΥΡΓΙΚΩΝ ΕΚΤΑΣΕΩΝ 

1. Η εγκατάσταση νέας αμπελοφυτείας από μεταβί¬ 
βαση δικαιώματος αναφύτευσης πραγματοποιείται από 
τον ενδιαφερόμενο μετά από σχετική άδεια που χορηγεί¬ 
ται από την Δ/νση ΠΑΠ Δενδρ/κής. 

2. Με την μεταβίβαση του δικαιώματος αναφύτευσης ο 
εκχωρών χάνει το εν λόγω δικαίωμα. 

3. Η άδεια αναφύτευσης μετά από εκρίζωση αμπελουρ- 
γικής έκτασηςΊσχύεΓγια-θ (οκτώ) αμπελουργικές περί- 
δους, αρχίζοντας απόΤην περίοδο που ακολουθεί την πε¬ 
ρίοδο κατά την διάρκεια της οποίας πραγματοποιήθηκε η 
εκρίζωση. 

Η χρήση του δικαιώματος νέας φύτευσης μετά από την 
μεταβίβαση ισχύει μόνο μέχρι το τέλος της δεύτερης πε¬ 
ριόδου που έπεται εκείνης κατά την διάρκεια της οποίας 
εκδόθηκε η άδεια και εντός των ορίων ισχύος του εν λόγω 
δικαιώματος. 

4. Η ελάχιστη έκταση αμπελοτεμαχίου που εκριζώνεται 
προκειμένου να μεταβιβαστεί το δικαίωμα αναφύτευσης 
ορίζεται στο μισό (0,5) στρέμμα. 

5. Η ελάχιστη έκταση αμπελοτεμαχίου που φυτεύεται 
μετά την μεταβίβαση ορίζεται στο (ενάμισυ) 1,5 στρέμμα. 

6. Μέγιστη έκταση χορήγησης δικαιωμάτων αναφύτευ¬ 
σης με μεταβίβαση κατά αμπελουργική εκμετάλλευση 
ορίζεται η έκταση των 50 στρεμμάτων ετησίως. 

7. Η μέγιστη έκταση που μπορεί να εκριζώνεται για με¬ 
ταβίβαση για κάθε αμπελουργική περίοδο ορίζεται στο 1 % 
της συνολικής καλλιεργούμενης έκτασης αμπελώνων 
στην χώρα για την παραγωγή επιτραπέζιων οίνων, επιτρα¬ 
πέζιων σταφυλιών και μητρικών φυτειών υποκειμένου 
αμπέλου για την εν λόγω αμπελουργική περίοδο και κατα- 
νέμεται αναλογικά με την καλλιεργούμενη έκταση αμπε¬ 
λώνων σε κάθε περιοχή. 

Στην περίπτωση που το σύνολο των αιτήσεων σε μια πε¬ 
ριοχή υπολείπεται του δικαιούμενου ποσοστού, με από- 
αφση του Υπουργείου Γεωργίας το ποσοστό αυτό κατανέ- 
μεται σε άλλη περιοχή. 

Στην περίπτωση που το σύνολο των αιτήσεων σε μια πε¬ 
ριοχή υπερβαίνει το δικαιούμενο ποσοστό, λαμβάνεται 


υπόψη η ημερομηνία υποβολής των αιτήσεων για εκρί¬ 
ζωση. 

Ο περιορισμός του 1 % δεν ισχύει όσον αφορά τις εκτ 
άσεις που προορίζονται για παραγωγή οίνων ονομασίας 
προέλευσης (ν.Ο.Ρ.Η.ϋ.) και σταφίδων Κορινθιακής και 
Σουλτανίνας. 

8. Η Δ/νση ΠΑΠ Δενδροκηπευτικής μετά από γνωμοδό¬ 
τηση των Ινστιτούτων Αμπέλου και Οίνου καταρτίζει για 
κάθε μία από τις τρεις (3) περιοχές: 

κατάλογο ποικιλιών αμπέλου κατάλληλων για να φυτεύ¬ 
ονται με μεταβίβαση των δικαιωμάτων αναφύτευσης. 

Οι ποικιλίες αυτές πρέπει να περιλαμβάνονται στις συνι- 
στώμενες ποικιλίες του Καν. (ΕΟΚ) 3800/81. 

Κριτήρια χορήγησης των αδειών νέας φύτευσης από με- 
ταβίβαση του δικαιώματος αναφύτευσης, ανάλογα με τις 
ιδιαιτερότητες κάθε περιοχής και τους στόχους ποιότητας^ 
των αμπελουργικών προϊόντων. 

9. Για να δύναται ο ενδιαφερόμενος να πραγματοποιή¬ 
σει την εγκατάσταση νέας αμπελοφυτείας από μεταβί¬ 
βαση δικαιωμάτων αναφύτευσης δεν πρέπει να έχει: 

δικαιώματα νέας φύτευσης ή δικαιώματα ανασύστασης, 
τα οποία του επιτρέπουν να πραγματοποιήσει φύτευση 
αμπέλου. Τα ως άνω δικαιώματα χρησιμοποιεί ο ενδιαφε¬ 
ρόμενος κατά προτεραιότητα πριν από την χρήση του δι¬ 
καιώματος νέας φύτευσης από μεταβίβαση. 

ενταχθεί σε πρόγραμμα οριστικής εγκατάλειψης της 
αμπελοκαλλιέργειας κατά τις πέντε (5) αμπελουργικές 
περιόδους που προηγούνται της εγκατάστασης και δε¬ 
σμεύεται να μην ενταχθεί σε ανάλογο πρόγραμμα κατά τις 
πέντε (5) επόμενες αμπελουργικές περιόδους μετά την 
ημερομηνία εγκατάστασης: 

εκχωρήσει τα δικαιώματα αναφύτευσης κατά την διάρ¬ 
κεια των πέντε (5) τελευταίων περιόδων εμπορίας και να 
αναλάβει την υποχρέωση να μην προβεί σε εκχώρηση των 
δικαιωμάτων αυτών κατά την διάρκεια των πέντε (5) επο¬ 
μένων περιόδων εμπορίας. 

διαπράξει παράβαση της Κοινοτικής ή Εθνικής Αμπελο- 
οινικής Νομοθεσίας. 

10.0 κάτοχος αμπελουργικής εκμετάλλευσης που έχει 
αποκτήσει δικαιώματα νέας φύτευσης κατά την διάρκεια 
των πέντε (5) τελευταίων περιόδων εμπορίας ή κατά την 
διάρκεια της τρέχουσας περιόδου δεν δύναται να εκχωρή¬ 
σει αυτά τα δικαιώματα. 

11. Τα στοιχεία εκριζώσεων και αναφυτεύσεων που 
χρησιμοποιούνται για μεταβίβαση των δικαιωμάτων ανα¬ 
φύτευσης των αμπελουργικών εκτάσεων καταγράφονται 
στο Αμπελουργικό Μητρώο και διατηρούνται για 8 τουλά¬ 
χιστον αμπελουργικές περιόδους. 

12. Για την χορήγηση άδειας νέας φύτευσης με μεταβί¬ 
βαση, στην περίπτωση όπου το σύνολο των αιτήσεων κατ’ 
έτος υπερβαίνει το 1% της συνολικά καλλιεργούμενης 
έκτασης που αναφέρεται στην παρ. 7, το Υπουργείο Γε¬ 
ωργίας μπορεί να εφαρμόζει ποσοστιαία μείωση σε όλους 
τους ενδιαφερομένους μέχρι καλύψεως της συνολικής δι¬ 
καιούμενης έκτασης. 

Η ποσοστιαία αυτή μείωση δεν εφαρμόζεται στους εν¬ 
διαφερομένους που αιτούνται χορήγηση άδειας νέας φύ¬ 
τευσης με μεταβίβαση σε συνολική έκταση μέχρι πέντε (5) 
στρεμμάτων ετησίως. 

Αρθρο 4 

ΔΙΑΔΙΚΑΣΙΑ ΓΙΑ ΤΗΝ ΕΚΡΙΖΩΣΗ 
ΚΑΙ ΤΗΝ ΧΟΡΗΓΗΣΗ ΤΟΥ ΔΙΚΑΙΩΜΑΤΟΣ 
ΑΝΑΦΥΤΕΥΣΗΣ ΓΙΑ ΜΕΤΑΒΙΒΑΣΗ 

Κάθε φυσικό ή Νομικό πρόσωπο ή ομάδα παραγωγών 
που προτίθεται να εκριζώσει αμπελουργική έκταση από 
την οποία ανακύπτουν δικαιώματα αναφύτευσης και να 
μεταβιβάσει αυτά τα δικαιώματα υποβάλει αίτηση στην 
έδρα της Δ/νσης Γεωργίας όπου βρίσκεται το αμπελοτε¬ 
μάχιό του τουλάχιστον 2 μήνες πριν από την προβλεπό- 
μενη ημερομηνία εκρίζωσης και όχι μετά τις 31.10 κάθε 
χρόνο. 

Στην αίτηση αυτή ο αϊτών αναλαμβάνει την δέσμευση 
της παρ. 10 του άρθρου 3 της παρούσας και περιλαμβάνει: 

- Το Νομό/Δήμο/Κοινότητα που ευρίσκεται το αμπελοτε¬ 
μάχιο 

- Το ονοματεπώνυμο και το όνομα πατέρα του κατόχου 
της αμπελουργικής εκμετάλλευσης 

- Τον Κωδικό Αριθμό Αμπελουργικής εκμετάλλευσης 

- Τον Κωδικό Αριθμό του αμπελοτεμαχίου 

- Την έκταση του αμπελοτεμαχίου 

- Την ποικιλία του αμπελοτεμαχίου 

- Την προβλεπόμενη ημερομηνία εκρίζωσης. 

Εάν οι αιτήσεις για εκρίζωση για μεταβίβαση του δικαιώ¬ 
ματος αναφύτευσης υπολείπονται ή υπερβαίνουν το 1 % 
σε κάθε περιοχή, ενημερώνεται η Κεντρική Υπηρεσία, η 
οποία λαμβάνει τα απαραίτητα μέτρα σύμφωνα με την 
παρ. 7 του άρθρου 3 της παρούσας. 

Η Δ/νση Γ εωργίας μεριμνά το συντομώτερο δυνατό και 
οπωσδήποτε πριν από την προβλεπόμενη ημερομηνία 
εκρίζωσης για την επιτόπια εξέταση και έλεγχο των στοι¬ 
χείων της αίτησης. 

Μετά την πραγματοποίηση της εκρίζωσης η Δ/νση Γ ε¬ 
ωργίας πιστοποιεί την εκρίζωση και χορηγεί στον αιτούντα 
την άδεια αναφύτευσης για μεταβίβαση. 

Στην άδεια αναφύτευσης αναφέρονται όλα τα στοιχεία 
της αίτησης μετά την επιτόπια εξέταση καθώς και η ημε¬ 
ρομηνία λήξεως της άδειας αναφύτευσης. 

Οι Δ/νσης Γ εωργίας μεριμνούν για την αποστολή κατα¬ 
στάσεων με τα στοιχεία χορήγησης αδειών αναφύτευσης 
για μεταβίβαση στην Δ/νση ΠΑΠ Δενδρ/κής, η οποία προ¬ 
βαίνει στην ενημέρωση των πληροφοριών του Αμπελουρ¬ 
γικού Μητρώου και στην σύνταξη συγκεντρωτικών κατα¬ 
στάσεων με τα στοιχεία των αμπελουργικών εκμεταλλεύ¬ 
σεων και αμπελοτεμαχίων που δόθηκαν άδειες αναφύτευ¬ 
σης για μεταβίβαση κατά Δ/νση Γεωργίας. 

Οι συγκεντρωτικές αυτές καταστάσεις διαβιβάζονται 
και στις Δ/νσεις Γ εωργίας για ενημέρωση των ενδιαφερο¬ 
μένων. 

Αρθρο 5 

ΔΙΑΔΙΚΑΣΙΑ ΓΙΑ ΤΗΝ ΜΕΤΑΒΙΒΑΣΗ 
ΤΟΥ ΔΙΚΑΙΩΜΑΤΟΣ ΑΝΑΦΥΤΕΥΣΗΣ 

Κάθε Φυσικό ή Νομικό πρόσωπο ή ομάδα παραγωγών 
που επιθυμεί να αποκτήσει δικαιώματα φύτευσης με με¬ 
ταβίβαση δικαιωμάτων αναφύτευσης υποβάλει αίτηση στο 
Τμήμα Αμπέλου και Ξηρών Καρπών της Δ/νσης ΠΑΠ Δεν- 
δροκηπευτικής μέχρι 15 Απριλίου κάθε χρόνο. 

Στην αίτησή του ο ενδιαφερόμενος αναλαμβάνει τις δε¬ 
σμεύσεις και υποχρεώσεις της παρ. 9 του άρθρου 3 της 
•παρούσας και περιλαμβάνει: 


- τον Νομό/Δήμο/Κοινότητα που ευρίσκονται τα προς φύ¬ 
τευση αγροτεμάχια. 

-Το ονοματεπώνυμο και το όνομα πατέρα του κατόχου 
της εκμετάλλευσης. 

-Τον κωδικό αριθμό Αμπελουργικής εκμετάλλευσης 
εφόσον υπάρχει. 

- Την έκταση εκάστου των αγροτεμαχίων του. 

- Την/τις ποικιλίες που επιθυμεί να εγκαταστήσει. 

- Την προβλεπόμενη ημερομηνία φύτευσης. 

- Τυχόν δικαιώματα νέας φύτευσης που δεν έχει ακόμη 
πραγματοποιήσει. 

Η αρμόδια Κεντρική Υπηρεσία συντάσσει καταστάσεις 
για κάθε μία από τις τρεις (3) ευρύτερες περιοχές στην 
οποία περιλαμβάνονται κατά ενδιαφερόμενο όλα τα στοι¬ 
χεία των αιτήσεών του, τις οποίες διαβιβάζει και στις Δ/ 
νσεις Γεωργίας. 

Η Δ/νση ΠΑΠ Δενδροκηπευτικής σύμφωνα με τις συ¬ 
γκεντρωτικές καταστάσεις με τα στοιχεία των αμπελουρ¬ 
γικών εκμεταλλεύσεων και αμπελοτεμαχίων που δόθηκαν 
άδειες αναφύτευσης για μεταβίβαση και εφ’ όσον τηρού¬ 
νται οι γενικοί και ειδικοί κανόνες των άρθρων 3, 6 και 7 
της παρούσας, χορηγεί στους αιτούντες άδεια νέας φύ¬ 
τευσης από μεταβίβαση δικαιώματος αναφύτευσης μέχρι 
τις 31 Αυγούστου κάθε χρόνο. 

Στην άδεια αυτή περιλαμβάνονται η τοποθεσία του/των 
αμπελοτεμαχίων, η έκταση, οι ποικιλίες, η ημερομηνία 
χρήσης του δικαιώματος αναφύτευσης, ο προορισμός της 
παραγωγής και τα στοιχεία της αμπελουργικής εκμετάλ¬ 
λευσης από την οποία δόθηκε το δικαίωμα αναφύτευ- 
σης. 

Όταν η μεταβίβαση αποτελεί αντικείμενο εμπορικής 
συναλλαγής, η οποία αποδεικνύεται με επίσημα έγγραφα, 
στην ως άνω άδεια αναγράφεται και το ποσό αυτό κατά 
στρέμμα. 

Για τον πρώτο χρόνο εφαρμογής οι ημερομηνίες του πα¬ 
ρόντος άρθρου μπορούν να παρατείνονται μέχρι 5 μήνες η 
κάθε μία. 

Αρθρο 6 

ΕΙΔΙΚΟΙ ΚΑΝΟΝΕΣ ΓΙΑ ΤΗΝ ΜΕΤΑΒΙΒΑΣΗ 
ΑΔΕΙΩΝ ΑΝΑΦΥΤΕΥΣΗ ΑΜΠΕΛΩΝΩΝ ΓΙΑ ΠΑΡΑΓΩΓΗ 
ΕΠΙΤΡΑΠΕΖΙΩΝ ΚΑΙ ΤΟΠΙΚΩΝ ΟΙΝΩΝ 

Ειδικά για τις μεταβιβάσεις αδειών αναφύτευσης αμπε¬ 
λώνων η παραγωγή των οποίων προορίζεται για επιτραπέ¬ 
ζιους και τοπικούς οίνους ισχύουν εκτός των ανωτέρω και 
τα εξής: 

α. Οι αμπελώνες που πρόκειται να αρδεύονται ή να δια¬ 
μορφωθούν σε κρεββατίνα δεν μπορούν να τύχουν άδειας 
εγκατάστασης από μεταβίβαση. 

β. Στις περιοχές όπου υπάρχουν ιδιομορφίες εδαφών σε 
σχέση με τις δυνατότητες των ποικιλιών αμπέλου, η άδεια 
εγκατάστασης από μεταβίβαση χορηγείται για ποικιλίες 
αμπέλου που αναγνωρίζονται ως βελτιωτικές. 

γ. Τα κριτήρια χορηγήσεως που καθορίζονται σύμφωνα 
με τις παραγρ. 4, 5, 6, 7 και 8 του άρθρου 3 πρέπει να πε¬ 
ριορίζονται στις ακόλουθες περιπτώσεις: 

- κάτοχοι εκμεταλλεύσεων που παράγουν ή δεσμεύονται 
να παράγουν οίνους με γεωγραφική ένδειξη όπως προ- 
βλέπεται στο άρθρο 725 του Καν. (ΕΟΚ) αρθι. 822/87. 

- μέλη ενώσεων που οινοποιούν συλλογικά ή κάτοχοι 

εκμεταλλεύσεων με ειδικές κάβες που ακολουθούν μια 
πολιτική ποιότητας χάρη κυρίως στην διαλογή κατά τη συ¬ 
γκομιδή και κατάλληλο υλικό οινοποίησης. 

- κάτοχοι εκμεταλλεύσεων που είναι σε θέση να αποδεί¬ 
ξουν ότι η παραγωγή του οίνου τίθεται σε εμπορία εξ ολο¬ 
κλήρου και κατά τη διάρκεια μεγάλης περιόδου υπό ικανο¬ 
ποιητικούς όρους αγοράς. 

- κάτοχοι εκμεταλλεύσεων των οποίων των αγροτεμάχια 
αποτελούν αντικείμενο συλλογικών εργασιών αναδιάρ¬ 
θρωσης. 

- κάτοχοι εκμεταλλεύσεων που καλύπτονται από μέτρα 
διορθωτικής βελτίωσης βάσει του κανονισμού (ΕΟΚ) αριθ. 
797/85 του Συμβουλίου. 

Αρθρο 7 

ΕΙΔΙΚΟΙ ΚΑΝΟΝΕΣ ΓΙΑ ΤΗΝ ΜΕΤΑΒΙΒΑΣΗ 
ΑΔΙΕΩΝ ΑΝΑΦΥΤΕΥΣΗΣ ΑΜΠΕΛΩΝΩΝ ΓΙΑ 
ΠΑΡΑΓΩΓΗ ΟΙΝΩΝ ν.Ο.Ρ.ΗΌ. 

Για τις μεταβιβάσεις αδειών αναφύτευσης αμπελώνων η 
παραγωγή των οποίων προορίζεται για παραγωγή οίνων 
ν.Ο.Ρ.ΠΌ ισχύουν και τα εξής: 

Η απόδοση των αμπελώνων που εγκαθίστανται μετά 
απά μεταβίβαση δεν μπορεί να υπερβεί το ανώτατο όριο 
απόδοσης για κάθε μία ζώνη. 

Στους αμπελώνες που εγκαθίστανται από μεταβίβαση 
δικαιωμάτων αναφύτευσης επιτρέπονται μόνο οι καλλιερ- 
_γητικές τεχνικές που προβλέπονται στα ισχύοντα Διατάγ¬ 
ματα και Αποφάσεις. 

* > ζ 

Όταν υπάρχει κίνδυνος να διαταραχθεί η ισορροπία της 
αγοράς προϊόντων ν.Ο.Ρ.ΡΌ. το Υπ. Γεωργίας μπορεί ν’ 
αναστείλει ή να περιορίσει τις μεταβιβάσεις για τις κατη¬ 
γορίες αμπελώνων άπό τις οποίες παράγονται τα εν λόγω 
προϊόντα. 

Αρθρο 8 

Οι αμπελοκαλλιεργητές που κατέχουν άδειες ανασύ¬ 
στασης ή έχουν υποβάλλει αιτήσεις για χορήγηση άδειας 
ανασύστασης αλλά δεν τους έχει χορηγηθεί η εν λόγω 
άδεια μέχρι την ημερομηνία ισχύος της παρούσας απόφα¬ 
σης μπορούν να μεταβιβάσουν τα δικαιώματα ανασύστα¬ 
σης. 

Προς τον σκοπό αυτό, και εφ’ όσον τηρούνται κατά πε¬ 
ρίπτωση οι όροι και προϋποθέσεις που τίθενται στην πα¬ 
ρούσα απόφαση, υποβάλλουν αίτηση προθέσεως μεταβί¬ 
βασης σύμφωνα με την καθορισθείσα διαδικασία. 

Από τις διατάξεις της απόφασης αυτής δεν προκαλείται 
δαπάνη για τον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 1993 

Ο ΥΠΟΥΡΓΟΣ 

ΧΡΗΣΤΟΣ ΚΟΣΚΙΝΑΣ 


Αριθ. Υ4α/7767 (5) 

Μεταφορά δύο (2) θέσεων ειδικευομένων γιατρών ειδικό¬ 
τητας ΩΡΛ/γίας από το Περ. Γ εν. Νοσ. Πατρών «ΑΓΙΟΣ 
ΑΝΔΡΕΑΣ» στο Περ. Παν. Γεν. Νοσ. Πατρών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του αρθρ. 38 του Ν. 1397/83 (ΦΕΚ 
143/Α/83). 

2. Τη διάταξη του άρθρ. 1 παρ. 1Β του Π.Δ./τος 129/92. 

3. Την αριθμ. Υ. 1938/9.12.92 Κοινή Απόφαση του 
Πρωθυπουργού και του Υπουργού Υγείας - Πρόνοιας και 
Κοιν. Ασφαλίσεων «Ανάθεση αρμοδιοτήτων στους Υφυ¬ 
πουργούς Υγείας - Πρόνοιας και Κοιν. Ασφαλίσεων (ΦΕΚ 
727/Β/92). 

4. Την αρ. Υ. 2009/20.5.93 (ΦΕΚ 365/Β/21.5.93 
«Κοινή απόφαση του Πρωθυπουργού και του Υπουργού 
Οικονομικών, «Ανάθεση αρμοδιοτήτων στους Υφυπουρ¬ 
γούς». 

5. Την απόφαση αριθ. 33 της 101ης Ολομέλειας της 
15.7.93 του ΚΕΣΥ. 

6. Τη σχετική αλληλογραφία με τα δύο προαναφερό- 
μενα Νοσοκομεία και τη Δ/νση Υγείας της Νομαρχίας Πα¬ 
τρών αναφορικής με τις θέσεις ειδικευομένων γιατρών ει¬ 
δικότητας ΩΡΛ/γίας, αποφασίζουμε: 

1. Μεταφέρονται και προστίθενται στον Οργανισμό του 
Περ. Παν. Γ εν. Νοσ. Πατρών δύο (2) θέσεις ειδικευομένων 
ιατρών ειδικότητας ΩΡΛ/γίας, από το Περ. Γ εν. Νοσ. Πα¬ 
τρών «ΑΓΙΟΣ ΑΝΔΡΕΑΣ», οι οποίες είναι κενές. 

2. Από τις παραπάνω διατάξεις δεν προκαλείται ετήσια 
δαπάνη σε βάρος του προϋπολογισμού του Νοσοκο¬ 
μείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 1993 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝ. ΑΣΦΑΛΙΣΕΩΝ 

Κ. ΠΑΤΡΑΚΟΣ Ν. ΑΝΑΣΤΑΣΟΠΟΥΛΟΣ 

- ♦ - . 

Αριθ. 7001 /2/436ξη (6) 

Κατάργηση Υπηρεσιών Ασφαλείας Κέντρων Προσωρινής Διαμο¬ 
νής Προσφύγων Κωστακιών Αρτας και Ζηρού Πρέβεζας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. 1 του άρθρου 7 του Ν. 48/ 
1975 «Περί της Εθνικής Σημαίας της Ελλάδος, του Εμβλή¬ 
ματος της Ελληνικής Δημοκρατίας, του όρκου των ανα- 
λαμβανόντων δημοσίαν εν γένει υπηρεσία, του τύπου των 
σφραγίδων των Δημοσίων Αρχών και των εγγράφων τού¬ 
των» (Α' 108). 

2. Τις διατάξεις των άρθρων 8 παρ. 5 και 11 παρ. 2,5 και 
6 του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως το τελευταίο αντικαταστάθηκε με 
το άρθρο 1 παρ. 1 του Ν. 1590/1986 (Α' 49), καθώς και 
του άρθρου 22 παρ. 3 του ίδιου νόμου. 

3. Τις διατάξεις του άρθρου 29Α του Ν. 1558/1985 

«Κυβέρνηση και Κυβερνητικά Όργανα» (Α’ 137), το οποίο 
προστέθηκε με το άρθρο 27 του Ν. 2081 /1992 (Α' 154). 

4. Τις διατάξεις του Π.Δ. 137/1986 «Συγκρότηση της 
Γενικής Γραμματεΐας Δημόσιας Τάξης σε Υπουργείο Δη¬ 
μόσιας Τάξης» (Α' 51). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Κατάργηση Υπηρεσιών 

1. Καταργούνται οι Υπηρεσίες Ασφαλείας Κέντρων 
Προσωρινής Διαμονής Προσφύγων Κωστακιών Αρτας και 
Ζηρού Πρέβεζας, διότι εξέλιπαν οι λόγοι, οι λόγοι, για τους 
οποίους είχαν συσταθεί. 

2. Καταργούνται οι 7001/2/436να από 14.7.1992 (Β' 
494/30.7.1992) και 7001/2/436μ/28.4.1993 (Β' 346/ 
14.5.1993) αποφάσεις του Υπουργού Δημόσιας Τάξης, 
που αφορούν τη σύσταση και λειτουργία των Υπηρεσιών 
που αναφέρονται στην παράγραφο 1 του παρόντος άρ¬ 
θρου. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 1993 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Αριθ. Β2/26682/6473 (7) 

Μη μετατροπής ή αντικατάστασης Φ.Δ.Χ. αυτοκινήτων σε 

βυτιοφόρα μεταφοράς και διανομής υγρών καυσίμων, 

που έχουν έδρα τη νήσο Χίο. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Την παραγρ. 7 του άρθρου 4 του Ν. 383/76 (Α' 182) 
«περί διενέργειας εμπορευματικών μεαφορών δια φορτη¬ 


γών αυτοκινήτων δημοσίας χρήσεως και άλλων διατά¬ 
ξεων». ' 

2. Το γεγονός ότι μετά την κατάργηση της επιτροπής 
του άρθρου 8 του παραπάνω νόμου, ασκούμε τις αρμοδιό¬ 
τητες της επιτροπής αυτής. 

3. Την με αριθμό πρωτ. Β2/13714/700/84 (Β' 594) κα¬ 
νονιστική απόφαση με την οποία ήρθη ο περιορισμός με¬ 
τατροπής ή αντικατάστασης Φ.Δ.Χ. αυτοκινήτων σε βυτιο¬ 
φόρα μεταφοράς και διανομής υγρών καυσίμων, που 
έχουν έδρα τη νήσο Χίο. 

4. Το γεγονός ότι η νήσος Χίος εξυπηρετείται πλήρως 
από τα ήδη κυκλοφορούντο Φ.Δ.Χ. αυτοκίνητα βυτιοφόρα 
μεταφοράς υγρών καυσίμων όπως προκύπτει από το 
12.6.1993 έγγραφο του Νομάρχη Χίου. 

5. Το άρθρο 29 Α του Ν. 1558/1985 «Κυβέρνηση και 
Κυβερνητικά Όργανα (Α' 137) όπως προστέθηκε το άρ¬ 
θρο τούτο με το άρθρο 27 του Ν. 2081/1992 (Α' 154), 
αποφασίζουμε: 

Ακυρώνουμε την κανονιστική απόφαση Β2/13714/ 
700/12.6.1984 (Β' 594) και επαναφέρουμε σε ισχύ την με 
αριθμό πρωτ. Φ1/330/15/3.1.1979 (Β' 27) κανονιστική 
απόφαση και για τη νήσο Χίο. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 1993 

Ο ΥΠΟΥΡΓΟΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 
-♦-— . 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Διορθώνεται η 5318/1.4.93 απόφαση που δημοσιεύ- 
θηκε στο ΦΕΚ 258/12.4.93 (τεύχος Β') διορθώνουμε από 
το λανθασμένο «13η Σχολική Επιτροπή Δήμου Καλλιθέας: 
Ιο, 7ο Δημοτικά Σκρά 35» στο σωστό «1η Σχολική Επι¬ 
τροπή Δήμου Καλλιθέας: Ιο, 7ο Δημοτικά Σκρά 35». 

(Από τη Νομαρχία Πειραιά) 

ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Ταχ. Κώδικας 
ΤΕΙ_ΕΧ 

ΡΑΧ 

ΚαποδιστρΙου 34 

104 32 

22.3211 ΥΡΕΤ ΟΠ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ : 52.48 188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕ Κ Σολωμού 51 τηλ 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμά πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα οας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) 1 

Για 

το Τεύχος. Α' / Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1 500 

Υ) 

» 

» 

» 

Π 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

π) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 1 

Γ ια 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Κωδικός αριθ. κατάθεσης στο Δημόοιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Πληροφορίες: τηλ, 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








